Şikar Bədəlov

Şikar Bədəlov (5 fevral 1986, Şamaxı)— Azərbaycanlı kikboksçu, Daxili İşlər Nazirliyinin İdman Cəmiyyətinin idmançısı, "Kings of Kings" dünya kəmərinin sahibi.

 Həyatı və təhsili 
Bədəlov Şikar Maqsud oğlu 1986-cı fevralın 5-də Şamaxı şəhərində anadan olub. 1993-2003-cü illərdə Şamaxı şəhərində yerləşən 5 nömrəli orta məktəbdə təhsil alıb. 2004-2005-ci illərdə həqiqi hərbi xidmətdə olub. 2006-2010-cu illərdə Azərbaycan Dövlət İqtisad Universitetində bakalavr təhsili alıb.

 İdmançı kariyerası 
2017-ci ildə Almaniyanın Herni şəhərində kikboksinqin K1 versiyası üzrə "Fight Vision Europe" yarışında iştirak edib. 13 ölkədən 26 idmançının iştirak etdiyi yarışda alman rəqibini 3-cü raundda texniki nokautla məğlub edərək qalib olub. 

2018-ci ildən Daxili İşlər Nazirliyinin İdman Cəmiyyətinin idmançısıdır. 2018-ci il iyunun 2-də Almaniyanın Düsseldorf şəhərində kikboksinq üzrə peşəkarlar arasında reytinq döyüşü olan XXII “Heroic battle”-a qatılıb.

2021-ci ildə Türkiyənin Konya şəhərində kəmər döyüşünə çıxıb. Döyüşün birinci raundunda iranlı İbrahim Xezaini ilk dəqiqəsində nokautla məğlub edərək Dünya kəmərini qazanıb.

2023-cü il fevralın 5-də  dünya kuboku çərçivəsində Türkiyənin İstanbul şəhərində Yahya Kemal Beyatlı Mərkəzində mərakeşli Noordin El Benmofu I raundun 1-ci dəqiqəsində nokautla məğlub edərək dünya kubokunu qazanıb.

 İstinadlar 

 Xarici keçidlər 

 Səhər Mərkəzi - Şikar Bədəlov, Aysel Sultanova, Samir Piriyev 05.07.2021 / Xəzər tv
 Şikar Bədəlov vs İbrahim Khazae
 Şikar Bədəlova bir dəqiqə kifayət edib / Real tv
 Şikar Bədəlov Dünya Kubokunu qazandı / ARB 24
 Şikar Bədəlov vs Roman Stobel

Kateqoriya:Azərbaycan kikboksçuları
Kateqoriya:Şamaxıda doğulanlar